Kvennamót Forever fór fram í dag í frábæru veðri og aðstæðum hér á Jaðri . Fínasta skráning var í mótið og vegleg verðlaun í boði fyrir keppendur mótsins . Veitt voru verðlaun fyrir besta skor í höggleik , efstu 6 sætin í punktakeppni , næst holu á öllum par 3 og lengsta drive á 6. holu . Eftir að leik lauk bauð Forever keppendum upp á að smakka vörur sínar , og dregið var úr skorkortum fyrir aukavinninga . Það var hún Stefanía Elsa sem tók höggleikinn á 78 höggum , heilum 9 á undan næsta keppanda . Í punktakeppninni var það Indíana Auður úr GHD sem bar sigur úr býtum með hring upp á 38 punkta . Flottir hringir hjá þeim stöllum . Þökkum öllum sem mættu og Forever fyrir að hjálpast að við að gera þetta mót eins flott og það var , og vonumst til að sjá ennþá fleiri konur skráðar á næsta ári . Sæti - Indíana Auður Ólafsdóttir 38 punktar Sæti – Guðrún Sigríður Steinsdóttir 37 punktar Sæti – Marsibil Sigurðardóttir 36 punktar Sæti – Unnur Elva Hallsdóttir 33 punktar ( bestu seinni )